stanford-oval/wikipedia huggingface dataset:
Kane
Sukunimenä

Adelaide Kane (s. 1990), australialainen näyttelijä
Arthur Kane (1949–2004), yhdysvaltalainen basisti
Big Daddy Kane, oik. Antonio Hardy (s. 1968), yhdysvaltalainen rap-artisti ja näyttelijä
Bob Kane (1915–1998), Lepakkomiehen luoja
Carol Kane (s. 1952), yhdysvaltalainen näyttelijätär
Charlie Kane (s. 1968), brittiläinen nyrkkeilijä
Chelsea Kane (s. 1988), yhdysvaltalainen näyttelijä
El-Hadji Gana Kane (s. 1995), senegalilainen jalkapalloilija
Elisha Kent Kane (1820–1857), yhdysvaltalainen lääkäri ja tutkimusmatkailija
Evander Kane (s. 1991), kanadalainen jääkiekkoilija
Francis Joseph Kane (s. 1942), yhdysvaltalainen katolinen piispa
Harry Kane (s. 1993), englantilainen jalkapalloilija
Miles Kane (s. 1986), englantilainen muusikko
Nuru Kane, senegalilainen laulaja
Patrick Kane (s. 1988), yhdysvaltalainen jääkiekkoilija
Robert Kane (1809–1890), irlantilainen kemisti
Robert Kane (1938–2024), yhdysvaltalainen filosofi
Robert Kane (s. 1954), brittiläinen muusikko
Sarah Kane (1971–1999), brittiläinen näytelmäkirjailija
Tom Kane (s. 1962), yhdysvaltalainen ääninäyttelijä
Kuvitteellisia henkilöitä

Kane, Command & Conquer -pelisarjan hahmo
Kane, toinen päähenkilöistä Jeffrey Archerin romaanissa Kane ja Abel
Charles Foster Kane, Citizen Kane -elokuvan päähenkilö
Citizen Kane, yhdysvaltalainen elokuva ja sen päähenkilö
Katherine Kane, Lepakkonainen, kaksi Marvel Comicsin sarjakuvahahmoa
Matthew Kane, Quake 4 -pelin hahmo
Morgan Kane, Louis Mastersonin western-kirjallisuuden henkilöhahmo
Solomon Kane, Robert E. Howardin teoksissa esiintyvä hahmo, Elisabet I:n aikainen puritaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kane”, voi hakea sivunnimihaulla, laajalla sivunnimihaulla tai tekstihaulla.
Karma Tenzin

Karma Tenzin (s. 1. joulukuuta 1972) on bhutanilainen entinen jousiampuja. Hän kilpaili vuoden 1992 kesäolympialaisissa Barcelonassa ja jäi siellä 71. sijalle miesten yksilökilpailussa. Lisäksi hän osallistui joukkuekilpailuun, jossa hän jäi yhdessä Pema Tsheringin ja Jubzang Jubzangin kanssa 20. sijalle.
Kansan Lehti (Calumet)

Kansan Lehti oli Michiganin Calumetissa vuosina 1889–1890 ilmestynyt amerikansuomalainen sanomalehti.
Ino Ekmanin julkaisema viikkolehti lakkasi jo vuoden kuluttua. Sen jatkajana ilmestyi vuonna 1891 lyhyen aikaa D. Suorasen toimittama Uusi Kansan Lehti. Kansan Lehti -nimellä on julkaistu myös useita muita amerikansuomalaisia sanomalehtiä.
Isotyranni

| Isotyranni |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Tyrannit Tyrannus
Laji::  cubensis
Kaksiosainen nimi
 Tyrannus cubensis  Richmond, 1898 
Katso myös
   Isotyranni Wikispeciesissä   Isotyranni Commonsissa 
Infobox OKNimi-testi OKIUCN-testi OK: 
Isotyranni (Tyrannus cubensis) on tyrannien heimoon kuuluva Kuuban kotoperäinen varpuslintu. Se elää laikuittain Kuuban pääsaarella, ja sen lisäksi Isla de la Juventudin saarella. Laji on erittäin uhanalainen, ja sen kanta on 384–2 304 yksilöä. Charles Wallace Richmond kuvaili lajin holotyypin Kuubasta vuonna 1898.
Iso-Löytänä (Vesanto)

| Iso-Löytänä |
| --- | --- |
Valtiot:  Suomi
Maakunnat:  Pohjois-Savo
Kunnat:  Vesanto
Koordinaatit:  62°54′43″N, 26°21′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.026
Mittaustietoja
Pinnankorkeus:  110 m  
Pituus:  630 m  
Leveys:  340 m  
Rantaviiva:  1,65 km  
Pinta-ala:  15,695 ha  
Suurin syvyys:  1,1 m  
Saaria:  ei saaria 
 fiIso-Löytänä 
Iso-Löytänä  on Pohjois-Savossa Vesannolla  Uusi-Kuhmolan lähellä sijaitseva lampi.
Maantietoa

Lampi on 630 metriä pitkä, 340 metriä leveä, ja sen pinta-ala on 15,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 110 metriä mpy.
Katarina Andreasson

Katarina Andreasson on ruotsalainen viulisti ja kapellimestari.
Andreasson teki kansainvälisen debyyttinsä sooloviulistina Philharmonia-orkesterin kanssa Royal Festival Hallissa vuonna 1997 esittämällä Howard Blaken viulukonserton. Hän on levyttänyt BIS- ja Naxos-levymerkeille. Levytysten joukossa ovat tulkinnat Pēteris Vasksin, Heinz-Karl Gruberin ja Antonio Vivaldin konsertoista.
Vuodesta 1986 lähtien Andreasson on toiminut Aalborgin sinfoniaorkesterin, Göteborgin oopperaorkesterin ja Ruotsin kamariorkesterin ensimmäisenä konserttimestarina. Vuonna 2007 hän valmistui myös kapellimestariksi opiskeltuaan neljän vuoden ajan Jorma Panulan johdolla Tukholman kuninkaallisessa musiikkikorkeakoulussa. Kansainvälisen debyyttinsä kapellimestarina hän teki Ulsterin orkesterin kanssa Belfastissa. Sittemmin hän on usein esiintynyt saman orkesterin vierailijana ja johtanut orkestereita myös Puolassa, Ukrainassa, Latviassa sekä Tanskassa.
Helmikuussa 2012 Andreassonista tuli Örebron yliopiston professori. Saman vuoden syksyllä hän perusti sen ensimmäisen akateemisen sinfoniaorkesterin. Vuosina 2008–13 hän toimi Karlskrogan sinfoniaorkesterin pääkapellimestarina ja taiteellisena johtajana. Vuonna 2013 hän perusti Noran kamarimusiikkifestivaalin, jonka taiteellisena johtajana hän alkoi toimia.
Aiheesta muualla

Viralliset sivut (englanniksi)
AllMusic.com: Katarina Andreasson (englanniksi)
Ingjald Hornborg

Ingjald Fredrik Hornborg (4. marraskuuta 1904 Helsinki – 4. marraskuuta 1981) oli suomalainen yritysjohtaja. Hän oli Sinebrychoffin toimitusjohtaja 1946–1971 ja johtokunnan puheenjohtaja 1965–1974. Hän sai vuorineuvoksen arvon 1964. Hän oli koulutukseltaan maatalous- ja metsätieteiden kandidaatti.
Isotulitöyhtö

| Isotulitöyhtö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tulitöyhdöt Dinopium
Laji::  shorii
Kaksiosainen nimi
 Dinopium shorii  (Vigors, 1832) 
Katso myös
   Isotulitöyhtö Wikispeciesissä   Isotulitöyhtö Commonsissa 
Infobox OKNimi-testi OKIUCN-testi OK: 
Isotulitöyhtö (Dinopium shorii) on aasialainen tikka. Sen elinympäristö käsittää pääasiassa Himalajan etelärinteet ja laaksot Intian pohjoisosista Bangladeshin pohjoisosiin ja Myanmarin länsiosiin; mahdollisesti se elää myös Itä-Ghattien vuoristossa. Lajista tunnetaan kaksi alalajia. Nicholas Aylward Vigors kuvaili lajin holotyypin Himalajalta vuonna 1832.
Kalakastike

Kalakastiketehdas Phú Quốcissa, Vietnamissa
Japanilaisia kalakastikkeita – Shottsuru ja Ishiru.
Kalakastike on maustekastike, joka valmistetaan hapatettujen kalojen käymisliemestä. Se on keittiön tärkein perusmauste monessa Kaakkois-Aasian alueen keittiössä, erityisesti Vietnamissa ja Thaimaassa. Vietnamissa se kulkee nimellä nước mắm ja Thaimaassa nam pla (น้ำปลา). Myös Laosissa, Kambodžassa, Burmassa ja Filippiineillä kalakastikkeella on perinteisesti ollut tärkeä sija keittiön perusmausteena.
Hyvin suolaista ja voimakkaan hajuista kalakastiketta käytetään soijakastikkeen tapaan, ja se korvaa pitkälti suolan käytön ruoanvalmistuksessa. Ruokaan sekoitettuna sen maku on miedompaa. Kalakastiketta käytetään kala-, liha-, muna- ja vihannesruokien sekä riisin maustamiseen.
Kalasaalis – pääasiassa pieniä kaloja – puhdistetaan ja joko ladotaan heti tuoreeltaan puusammioihin kerroksittain suolan kanssa tai kalojen annetaan aloittaa hapatusprosessi ja ne laitetaan sammioihin vasta parin, kolmen päivän kuluttua. Suhde on yksi osa suolaa ja kolme osaa kalaa.
Vietnamilaiset itse ovat vakuuttuneita, että nước mắm on paitsi herkullista, myös ravitsevaa ja terveellistä. Siinä on tallella tiivistetyssä muodossa kaikki kalan tärkeät ravintoaineet. Yksi arvostetuimmista kalakastikkeen valmistuspaikoista on Phú Quốcin saari Siaminlahdella.
Kalakastike Euroopassa

Antiikin Roomassa valmistettiin vastaavaa kalakastiketta, jolloin se tunnettiin nimellä garum. Euroopassa kalakastikkeen valmistamisen perinne katkesi antiikin Rooman tuhouduttua.
Aiheesta muualla

Kuvia tai muita tiedostoja aiheesta Kalakastike Wikimedia Commonsissa
Iso Roobertinkatu

Iso Roobertinkatu vuonna 2019.
Iso Roobertinkatu (ruots. Stora Robertsgatan) on koillis-lounais-suuntainen katu Helsingin Punavuoressa. Lyhyempi itä-länsisuuntainen Pieni Roobertinkatu sijaitsee sen lähellä Kaartinkaupungissa. Molemmat kadut on nimetty Robert Henrik Rehbinderin (1777–1841) mukaan. Iso Roobertinkatu on Helsingin tunnetuimpia kävely- ja kauppakatuja. Lounaassa katu ei muista Punavuoren kaduista poiketen ulotu Telakkakadulle tai merenrantaan saakka, vaan päättyy Sinebrychoffin puistoon, jossa olevalle kalliolle kadun päästä johtaa portaat. Kadun länsipäästä kääntyy vasemmalle hyvin lyhyt Kivenhakkaajankatu, joka päättyy Punavuorenkadun risteykseen. Koillisessa Iso Roobertinkatu ulottuu Yrjönkadulle, jonka itäpuolella katu jatkuu Pieni Roobertinkatu -nimisenä, ei tosin aivan saman suuntaisena.
Ison ja Pienen Roobertinkadun ruotsinkieliset nimet otettiin käyttöön jo vuonna 1820. Suomenkielisinä kadunnimenä olivat vuoden 1866 kartassa Ropertin Suurikatu ja Ropertin Pikkukatu, ja 1890-luvulla tulivat käyttöön Iso ja Pikku Robertinkatu, jotka vahvistettiin vuonna 1909. Nimien suomenkielinen kirjoitusasu muutettiin nykyiseksi vuonna 1928.
Ison Roobertinkadun varaaminen pääasiassa julkiselle liikenteelle ja jalankululle oli ollut esillä jo 1950-luvulla Helsingin kaupungin eri lautakunnissa. Fredrikinkadun ja Yrjönkadun välinen osuus Isoa Roobertinkatua muutettiin kävelykaduksi vuonna 1985 kaupunginvaltuuston hyväksyttyä asemakaavan muutoksen toukokuussa 1983. Helsingin ensimmäisen varsinaisen kävelykadun avajaisia vietettiin Isolla Roobertinkadulla 14. syyskuuta 1985.
Ison Roobertinkadun poikkikadut ovat idästä länteen luettuina: Yrjönkatu, Annankatu, Fredrikinkatu ja Albertinkatu sekä lyhyt Kivenhakkaajankatu, joka johtaa Ison Roobertinkadun päästä samansuuntaiselle Punavuorenkadulle.
Kadun alkupäässä sijaitsee vuonna 1995 pystytetty moderni veistos Viheltelevä helsinkiläinen, jonka kuvanveistäjä Björn Weckström lahjoitti Helsingin kaupungille.
Elokuvanäytäntöjen kulta-aikana 1950-luvulla Isolla Roobertinkadulla toimi peräti neljä elokuvateatteria: Astor (1920–1987), Alice (1920-luvulta Atlas, 1951–1965 Alice, 1981–1982 Royal), Luxor (1938–1961) ja Roberta (ent. Arkadia, 1922–1960). Enemmän teattereita oli vain pitkillä valtakaduilla, Mannerheimintiellä ja Hämeentiellä.
Virtuaalinen Iso-Roba

Tuvendo Oy julkaisi tammikuussa 2009 Isosta Roobertinkadusta mallinnetun  virtuaalimaailman. Virtuaalinen katu käsittää rakennukset 1–27 ja 2–32 sekä kadun jokaisen myymälän yhteystietoineen ja nettisivuineen. Sivusto oli toiminnassa ilmeisesti vain pari vuotta.
Aiheesta muualla

Wikimedia Commonsissa on kuvia tai muita tiedostoja aiheesta .
Virtuaalinen Isoroba, videonäyte virtuaalimaailmasta. YouTube/Tuvendo 2010.
Virtuaali-Roban näkymää
Kansakoulunopettajain leski- ja orpokassa

Kansakoulunopettajain leski- ja orpokassa oli aiemmin Suomessa eläkelaitos, josta maksettiin kansakoulun miesopettajien leskien ja turvattomien lasten eläkkeet.
Toiminta > Eläkkeen maksaminen

Kansakoulunopettajain leski- ja orpokassan osakkaita olivat kaikki valtionapua nauttivissa kansakouluissa palvelevat virkakelpoiset miesopettajat. Kassan johtokunta saattoi myös ottaa osakkaiksi muita virkakelpoisia miesopettajia, jotka työskentelivät muissa oppilaitoksissa kuin kansakouluissa.
Jokaisen osakkaan leski sai koko elinaikansa tai siihen asti, kunnes meni uusiin naimisiin, eläkettä, jonka suuruus vaihteli. Ensimmäisenä eläkevuotena se oli 8 000 markkaa ja sitten vuosittain 5 000 markkaa. Jos osakkaalta oli jäänyt lesken lisäksi yksi tai useampia alle 18-vuotiaita lapsia, eläkkeeseen lisättiin 2 000 markkaa yhdestä lapsesta, 1 000 markkaa toisesta ja 500 markkaa jokaisesta useammasta lapsesta. Jos osakkaalta oli jäänyt ainoastaan lapsia, niin yksi lapsi sai ensimmäisenä vuotena 8 000 markkaa ja sitten vuosittain 5 000 markkaa, toinen lapsi lisäksi 2 000 markkaa, kolmas 1 000 markkaa ja jokainen seuraava 500 markkaa.
Lapset saivat nauttia eläkettä kunnes täyttivät 18 vuotta. Jos lapsi 18 vuotta täytettyään oli mielisairas taikka muun taudin tai vian takia ei kyennyt elättämään itseään eikä todistettavasti omistanut muita varoja elatuksekseen, sai tällainen lapsi nauttia eläkettä jatkuvasti niin kauan kuin sellaista tilaa kesti.
Ainoastaan laillinen avioliitto oli eläkeoikeuden perustana. Sellaisen osakkaan kuolinpesälle, johon ei jäänyt ketään eläkkeeseen oikeutettua, maksettiin takaisin osakkaan suorittamat eläkemaksut ilman korkoa enintään 8 000 markkaan saakka. Ottolapsilla ja lapsipuolilla oli samat oikeudet eläkkeeseen kuin rintaperillisilläkin. Kasvattilapsilla ja laillisessa erossa olevalla vaimolla ei ollut eläkeoikeutta.
Toiminta > Eläkkeen hakeminen

Eläkehakemus tehtiin kassan Helsingissä olevalle johtokunnalle, ja siihen piti liittää ohjesäännön määräämät seuraavat todistukset: papintodistus, asianomaisen tarkastajan tai sen koulun johtokunnan todistus, jonka palveluksessa hakijan mies- tai isävainaja viimeksi oli, lääkärintodistus tarvittaessa sekä ilmoitus siitä, mistä hakija halusi nostaa eläkkeen tai sen sijasta palautuvat vuosimaksut.
Jällivaaran seurakunta

| Gällivare församling Jällivaaran seurakunta |
| --- | --- |
 Seurakunta toimii Jällivaaran kunnan Jällivaaran, Hakkasen ja Nilivaaran piirien alueella.
Suuntautuminen:  Luterilaisuus
Kirkkokunta:  Ruotsin kirkko
Hiippakunta:  Luulajan hiippakunta
Rovastikunta:  Pohjois-Norrbottenin rovastikunta
Kirkkoherra:  Mats Rondahl
Pääkirkko:  Jällivaaran kirkko
Jäseniä:  9 075, 74,1% alueen väkiluvusta (31.12.2018)
Aiheesta muualla
Sivusto
Infobox OKVirheellinen NIMI-arvo: 
Jällivaaran seurakunta (ruots. Gällivare församling) on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Jällivaaran kunnassa Jällivaaran, Hakkasen ja Nilivaaran piirien alueella.
Kirkot ja kappelit > Kirkot

Jällivaaran kirkko
Jällivaaran vanha kirkko
Hakkasen kirkko
Nilivaaran kirkko
Palkiman kirkko
Soutujärven kirkko
Ullatin kirkko
Kirkot ja kappelit > Kappelit

Kaitumen kappeli
Nikkaluoktan kappeli
Kolminaisuuden kappeli
Aiheesta muualla

Jällivaaran ja Malmivaaran seurakuntien yhteiset kotisivut
Jällivaaran kirkko elokuussa 2018.
Iso Riutaslampi

| Iso Riutaslampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°52′58″N, 23°15′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Mullilampeen 
Järvinumero:  35.572.1.006
Mittaustietoja
Pinnankorkeus:  141,8 m 
Rantaviiva:  1,086 km 
Pinta-ala:  0,04351 km² 
 fiIso Riutaslampi 
Iso Riutaslampi  on Pirkanmaalla pohjoisessa Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Riutaslampi on osa Vahojärven-Aurejoen aluetta.
Maantietoa

Lammen pituus on 450 metriä, leveys 200 metriä ja sen pinta-ala on 4,4 hehtaaria. Se sijaitsee 3,7 kilometriä Vahojärveltä etelään soita ja kallioisia mäkiä vuorottelevassa erämaassa. Alueen suot on ojitettu harvakseltaan ja lampeen laskee kuusi suo-ojaa. Yksi laskuoja tulee Pikku Riuttaslammesta. Lammen laskuoja lähtee sen pohjoispäästä ja laskee 350 metrin päässä Mullilampeen, jonka laskuoja Mullilamminoja päätyy lopulta Vahojärven Hähkiölahteen. Rantaviivan pituus on 1,1 kilometriä ja se on pääosin metsäistä suota. Lampi on pientä kämppää lukuun ottamatta autio eikä sinne johda tietä. Tampere-Seinäjoki-junarata ohittaa lammen 150 metrin etäisyydeltä.
Ilir Latifi

| Ilir Latifi |
| --- | --- |

Henkilötiedot
Syntynyt: 28. heinäkuuta 1982 (ikä 42) Malmö
Kansalaisuus:   Ruotsi
Vapaaottelija
Lempinimi:  The Sledgehammer
Aktiivisena:  2008–
Pituus:  173 cm
Paino:  112 kg
Painoluokka:  raskassarja (2008, 2020–) alempi raskassarja (2009–2019)
Kätisyys:  oikea
Taistelutyyli:  kreikkalais-roomalainen paini, nyrkkeily
Seura:  Pancrase Gym Sweden (2008–2013) American Top Team (2016–) Allstars Training Center (2013–)
Tilastot
Ottelut:  24
Voitot:  15
– tyrmäyksellä:  6
– luovutuksella:  4
– päätöksellä:  5
Tappiot:  8
– tyrmäyksellä:  4
– päätöksellä:  4
Tasapelit:  1
| Mitalit> Maa:   Ruotsi.Miesten kreikkalais-roomalainen paini.Ruotsin mestaruuskilpailut  | Mitalit> Maa:   Ruotsi.Miesten kreikkalais-roomalainen paini.Ruotsin mestaruuskilpailut  | Mitalit> Maa:   Ruotsi.Miesten kreikkalais-roomalainen paini.Ruotsin mestaruuskilpailut  | Maa:   Ruotsi> Miesten kreikkalais-roomalainen paini. |
| --- | --- | --- | --- |
|  Kultaa |  | joukkue |  |
|  Kultaa |  | joukkue |  |
|  Pronssia | Tukholma 2005 | -96 kg |  |
| Haparanda Cup  | Haparanda Cup  | Haparanda Cup  |  |
|  Pronssia | Haaparanta 2004 | -96 kg |  |
Miesten lukkopaini
| EM-kilpailut  | EM-kilpailut  | EM-kilpailut  |  |
|  Kultaa | Turku 2003 | -99 kg |  |
Nuorten kreikkalais-roomalainen paini
| Pohjoismaiden mestaruuskilpailut  | Pohjoismaiden mestaruuskilpailut  | Pohjoismaiden mestaruuskilpailut  |  |
|  Kultaa | 2001 | -97 kg |  |
| Ruotsin mestaruuskilpailut  | Ruotsin mestaruuskilpailut  | Ruotsin mestaruuskilpailut  |  |
|  Hopeaa | Malmö 2002 | -85 kg |  |
|  Pronssia | Hässleholm 1999 | -85 kg |  |
Ilir Latifi (s. 28. heinäkuuta 1982 Malmö) on ruotsalainen raskaansarjan vapaaottelija ja entinen painija. Hän on otellut UFC:ssä vuodesta 2013 lähtien. Latifi voitti painiurallaan nuorten Pohjoismaiden mestaruuden 2001 ja pronssia Ruotsin mestaruuskisoissa 2005. Hän on voittanut myös lukkopainin Euroopan-mestaruuden 2003.
Varhaisvuodet

Latifi syntyi Malmössä, Ruotsissa albanialaisille vanhemmille, jotka muuttivat Kosovosta Ruotsiin 1970-luvun alussa. Hän vietti lapsuutensa Rosengårdissa ja alkoi harrastamaan painia 6-vuotiaana ja myöhemmin kreikkalais-roomalaista painia. Myös hänen vanhempi veljensä Arben oli vapaaottelija ja brasilialaisen jujutsun Euroopan-mestari.
Paini

Latifi harjoitteli painia Malmö Tigersissa ja edusti myöhemmin urallaan tukholmalaista Spårvägens BK:ta. Hän saavutti ensimmäisen mitalinsa nuorten sarjassa 1988. Hän voitti sittemmin urallaan kaksi Ruotsin joukkuemestaruutta. Latifi saavutti 1999 pronssia alle 17-vuotiaiden Ruotsin mestaruuskilpailuissa 85-kiloisten sarjassa.
Latifi sijoittui Vantaa painicupin 97-kiloisten sarjassa kuudenneksi joulukuussa 2001. Seuraavana vuonna 2002 Hän saavutti alle 20-vuotiaiden Ruotsin mestaruuskilpailuissa hopeaa 85-kiloisten sarjassa hävittyään loppuottelussa Thodurus Thounisidisille.
Latifi oli mukana ADCC:n lukkopainin maailmanmestaruuskisoissa 2003 alle 99-kiloisten sarjassa. Hänen turnaus päättyi hävittyään ensimmäisellä kierroksella Dean Listerille.
Latifi paini muun muassa Suomi-Ruotsi painimaaottelussa 120 kilogramman sarjassa Mikko Ylä-Poikelusta vastaan, jolle hän hävisi pistein 2–3. Latifi saavutti tämän jälkeen Haparanda Cupissa alle 96-kiloisten sarjassa pronssia marraskuussa 2004.
Myöhemmin Latifi joutui pitämään taukoa selkävammojen vuoksi, kunnes palasi takaisin vuoden 2005 Ruotsin mestaruuskisoihin voittaen pronssia 96-kiloisten sarjassa. Latifi lopetti kreikkalais-roomalaisen painiuransa kisojen jälkeen ollessaan tyytymätön jatkuviin sääntömuutoksiin ja politiikkaan. Hän siirtyi painin jälkeen veljensä innoittamana vapaaottelun pariin.
Latifi oli mukana vuoden 2009 ADCC:n lukkopainin maailmanmestaruuskisoissa alle 99-kiloisten sarjassa, jossa hän putosi jatkosta ensimmäisellä kierroksella hävittyään Xande Ribeirolle, joka voitti oman painoluokkansa.
Vapaaottelu

Latifin ensimmäinen ammattilaisottelu käytiin toukokuussa 2008 Blagoy Ivanovia vastaan. Ottelu jouduttiin keskeyttämään, kun kehä hajosi 55 sekunnin jälkeen Latifin työnnettyä vastustajansa kehän reunalle, jonka myötä kehätolppa irtosi ja tulos mitätöitiin. Hänen toinen ottelu oli alun perin merkitty ammattilaisotteluksi Christian Colomboa vastaan, mutta se muutettiin sittemmin amatööriotteluksi. Ottelu käytiin syyskuussa 2008, jonka Latifi voitti kuristuksella. Lokakuussa hän kohtasi Roman Mihockan Superior Challenge 2 -tapahtumassa. Latifi voitti ottelun tyrmäyksellä ensimmäisen erän alussa.
Vapaaottelu > Rumble of the Kings (2009)

Latifi otteli seuraavaksi Rumble of the Kings -organisaatiossa, jossa hän siirtyi ottelemaan alempaan raskaaseen sarjaan. Latifi kohtasi ensin helmikuussa 2009 Luis Pinhon. Hän voitti ottelun luovutuksella lyönteihin ensimmäisessä erässä. Toukokuussa Latifi puolestaan voitti Darko Krbanjevicin käsilukolla ensimmäisen erän alussa. Marraskuussa hän kohtasi Tatsuya Mizunon, jolle Latifi hävisi teknisellä tyrmäyksellä kolmannen erän alussa.
Vapaaottelu > Superior Challenge mestaruus (2012)

Rumble of the Kingsin jälkeen Latifi otteli vaihtelevasti eri organisaatioissa. Huhtikuussa 2010 hän kohtasi Strength and Honor Championship 2 -tapahtumassa, Sveitsissä Matteo Minonzion. Latifi voitti ottelun teknisellä tyrmäyksellä ensimmäisen erän lopussa potkaistuaan vastustajaansa päähän.
Heinäkuussa 2011 hän otteli ensimmäistä kertaa Yhdysvalloissa Shark Fights -organisaatiossa, jossa Latifi kohtasi entisen MFC:n alemman raskaansarjan mestarin Emanuel Newtonin. Hän hävisi ottelun tuomariäänin.
Tappion jälkeen Latifi palasi Eurooppaan ja kohtasi maaliskuussa 2012 Denis Bogdanovin Venäjällä. Hän voitti ottelun americanalukolla 51 sekunnissa. Toukokuussa Latifi otteli Ruotsissa, Glory -organisaatiossa Tony Lopezia vastaan. Tapahtumassa oli suurilta osin potkunyrkkeilyä ja kaksi vapaaottelua, joista Latifin otteli oli toinen. Hän voitti ottelun tuomariäänin.
Latifi otteli seuraavassa ottelussaan Superior Challenge 8 -tapahtumassa alemman raskaansarjan mestaruudesta 6. lokakuuta 2012. Hän voitti mestaruuden tuomariäänin Jorge Oliveiraa vastaan.